
AUCTORE  DAVIDE  CRAIGIE. 


Omnium  quae  vitam  vitaeque  principium  di¬ 
judicant,  caloris  generandi,  quae  animalibus 
plantisque  inest,  potestas  maxime  insignis  esse 
videtur.  Alia  quidem  inanima  calorem  tantum 
emittunt,  in  actionibus  quae  nominatim  me¬ 
chanicae  aut  chemicae  nuncupantur  ;  bis  au¬ 
tem  perfectis,  in  conditionem  caloris  vel  frigo¬ 
ris,  prout  est  temperies  medii  ambientis,  pris¬ 
tinam  cito  residunt  5  animantia  autem  ac  vege- 

tantia,  quippe  quae  actionibus  vitalibus  gau¬ 
deant,  semper  plus  minus  caloris  emittunt,  sem- 
per  plus  minus  calent,  usque  dum  vivunt,  quae¬ 
cunque  sit  medii  ambientis  temperies.  Haec 
natura  praesertim  animantium,  in  quibus  maxi¬ 
me  patet,  studium  et  vestigationem  physiologi 
semper  in  se  traxit  ;  atque  multae  opiniones 
multaeque  bypotheses,  inter  se  non  paulo  di¬ 
versae,  de  causa  caloris  qui  animalium  vocatur, 
temporibus  variis  fuerunt  propositae.  Non 
mihi  animus  est  de  causis  caloris,  animalibus 
qui  producitur,  hoc  temporis  dicere  ;  sed  potius 
de  re  alia  ex  hac  intime  pendente  ; — de  rationi¬ 
bus,  nempe,  quae  animantibus  cum  temperie 
medii  in  quo  versantur,  intercedunt,  pro  parte 
virili  pauca  disserere. 

Animantibus  omnibus,  satis  inter  physiolo- 
gos  constat,  est  facultas  eximia  caloris  frigoris¬ 
que  extremi  resistendi,  ita  ut  functiones  vitae 
minime  impediantur,  ac  temperies  illorum  in 
zona  torrida,  atque  in  zonis  frigidioribus  viven¬ 
tium  minime  discrepat.  Hujus  autem  faculta¬ 
tis  modus  copiaque  animalibus  diversis  variat. 

Quum  enim  terrae  superficiem  animaliaque  in 
ea  degentia,  huc  illuc  ventitantia,  in  oculis  po¬ 
nimus,  feras  quasdam  in  regionibus  quibusdam 
colentes,  quae  in  aliis  locis  sunt  ignotae,  vide¬ 
mus  ;  eademque  animantia  in  locis  regionibus¬ 
que  diversis  forma,  colore,  habitu  cultu  ve  com» 
perimus  saepe  variantia.  Hae  variationes,  ple¬ 
rumque,  et  ex  magna  parte,  uti  mihi  videtur, 
ex  calore  medii  ambientis,  seu  aer  sive  aqua  sit, 
pendent  ;  ac  regio  quaeque  ferarum  quarun- 
dam  propria  esse  videtur,  prout  calor  univer¬ 
sus  plus  minus  urget.  Homo  solus,  quippe  cui 
Pater  optimus  maximus  rationem,  orationem, 
osque  sublime  dedit,  cum  pigros  ubi  nulla  cam¬ 
pos  arbor  aestiva  recreatur  aura,  tum  sub  cur¬ 
ru,  nimium,  forsan  sine  his  summis  dotibus, 
propinqui  solis  incolit,  atque  vita  tandem  frui 
videtur.  Attamen  hominis  etiam  ipsius  natura 
variatur,  quo  plus  sub  ardoribus  incolit,  vel  in 
regiones  septentrionales  ac  frigidiores  recedit. 
Homines,  nempe,  quos  apud  nos  invenimus, 
Lapponicis,  Islandicis  Russisque  ab  una  parte, 
ab  altera  Indis,  Afris,  aliisque  regionum  calida* 

rum  incolis,  in  rebus  compluribus  discrepant. 
Quo  autem  has  variationes  lucidius  videamus, 
conspectum  generis  humani  in  zonis  mundi  ha¬ 
bitabilis  variis  degentis  dispersique  conabimur 
tradere. 

Variationes  praecipuae  quae  hoc  temporis 
menti  obviae  ruunt,  hisce  locis  tribus  referen¬ 
dae  videntur  ;  nempe  animalibus,  vitales  ac 
animales,  physicis  mechanicas  ac  chemicas,  me- 
taphysicis  morales  ac  mentales  complectenti¬ 
bus.  Longius  erit  justo  in  hacce  dissertatione 
plenum  harum  variationum  conspectum  exhi¬ 
bere  ;  proinde,  satis  habeam,  si  paucarum  nota¬ 
tu  digniorum  mentionem  faciam. 

Ad  instar  variationum  animalium  licet  hic 
proferre  actionem  vitalem  secretionis,  quae 
maxime  omnium  conditione  temperiei  ambien¬ 
tis  moveri  videtur  ;  atque  exemplum  secretionis 
variantis,  uti  mihi  videtur,  ex  copia  caloris  ex¬ 
terni  in  secretione  seminali  est  videre. 

Contemplantibus  caloris  effectus  ad  secretio¬ 
nem  aliquam  augendam,  calor  nobis  videtur, 
genus  nervosum,  praesertim  vasorum  sanguife- 

rorum  primo  movere  ;  dein  copia  sanguinis  ma¬ 
jore  in  organa  generationi  inservientia  impel¬ 
lenda,  secretionem  seminalem  accelerare  ac 
augere. 

Fluxum  sanguinis  in  partes  corporis  aliquas, 
physiologi  docent,  ex  mobilitate  generis  nervosi 
magnopere  pendere.  Hoc  cernere  est  quoti¬ 
die,  in  multis  vitae  communis  negotiis  :  rubor 
fit  genis  ex  animi  affectibus  quibusdam  ;  pallor¬ 
que  e  contrario,  ex  aliis  casibus  vultum  invadit. 
Quum  aliquid  terribile,  formidabile  ingruat, 
statim  sanguis  e  superficie  depellitur  in  cor  va¬ 
saque  majora ;  haud  raro  cor  abnorme  ac  ve¬ 
hementer  se  contrahit,  proculdubio  ac  luculen¬ 
ter  potentiam  nervorum  omnia  indicantia. 

Quo  autem  hujus  theoriolae  veritas  sit  firma¬ 
ta,  actionem  caloris  potestatemque  in  nervos 
restabit  monstrare  ;  hanc  autem  contemplari 
animus  est  loquenti  de  variationibus  moralibus. 

Utcunque  autem  ratio  vel  theoria  se  habeat, 
satis  manifestum  atque  in  aprico  duxerim,  se¬ 
cretionem  seminalem  caloris  stimulo  vel  fortis 
vel  permanentis,  nempe  in  regionibus  ac  tem- 

pestatibus  calidis,  cum  accelerari  tum  augeri. 
Potentia  ingens  caloris  copiam  sanguinis  majo¬ 
rem  in  organa  generationi  inservientia  per  ner¬ 
vos  impellendi,  optime  lucet  ex  effectibus  qui 
se  manifestant,  vulgoque  creduntur  oriri  in  in¬ 
colis  regionum  quarum  temperies  calida  non 
semper  urget,  sed  solum  in  aestivo  tempore  fit 
vehementior  ;  illis  enim  praesertim  ex  frigore 
hiberno  solet  evenire,  quae  ab  re  calentura  no¬ 
minata  est. 

Denique  calor  videtur  effectum  validum  in 
illis  partibus  evolvendis  exhibere  ;  si  enim  pe¬ 
regrinatoribus  fidem  adhibeamus,  partes  istae 
magnitudinem  insigniorem,  ac  haud  raro  prae¬ 
ter  naturam  ac  morbidam  assequuntur  ;  prae- * 
putium  praecipue  cum  in  mare  tum  in  femina 
semper  ad  volumen  majus  quam  in  locis  frigi¬ 
dioribus  crescit ;  atque  hinc  opus  est  praeputio 
nimio  excidendo  ;  haecque  excisio  vel  circum¬ 
cisio  cum  viris  tum  feminis  fieri  solet. 

Lucidior  vero  in  regionibus  calidis,  calore 
nempe  valido  ac  permanente,  est  secretio  semi¬ 
nalis  matura  et  abundans ;  ibi  enim  pueri  pu- 

bescunt  plerumque  anno  uno  vel  altero  citius 
quam  in  locis  minus  sub  ardoribus.  Puellae, 
pariter,  in  Bengala  viro  maturae  dicuntur  fieri, 
natae  non  amplius  annos  decem,  haud  raro  an¬ 
nos  octo  ;  ac  saepe  matres  annos  non  amplius 
decem  vel  duodecim  natae  videntur.  Haec 
praematuritas  ex  actione  in  feminis  simili,  ex 
stimulo  caloris  in  evolutione  auctuque  acceler¬ 
ando  ovariorum  atque  vesicularum  oriri  videtur. 

Quod  autem  hanc  doctrinam  firmare  juvat, 
est  quod  effectus  penitus  diversi  in  regionibus 
frigidis  fiunt,  ubi  actiones  vitae  frigore  reprimi 
videntur.  Quum  enim  a  regionibus  tropicis  ad 
loca  ubi  minus  urget  calor  recedamus,  has  par¬ 
tes  tardius  evolvi  videmus,  genusque  humanum 
in  illis  nequire  tam  cito  speciem  suam  generare. 
In  regionibus  quas  zonae  temperatae  solemus 
dicere,  pueri  non  prius  pubescunt,  quam  an¬ 
num  decimum  quartum,  quintum  vel  etiam  sep¬ 
timum  pervenerint ;  nec  puellae  antequam  aes¬ 
tates  tredecim  vel  quatuordecim  numeraverint. 
In  Lapponia  et  Islandia  certiores  sumus  facti, 
catamenia  mulieribus  raro  ante  annum  vigesi- 

mum  quartum  vel  quintum  descendere  ;  et  ex¬ 
empla  fuerunt  nonnulla  quibus  ante  vigesimum 
octavum  non  fluxerunt. 

Hi  autem  effectus  diversi  caloris  frigorisque 
aliquanto  longius  et  amplius  videntur  contem¬ 
plandi.  Calor,  enim,  dicendum  est,  non  vide¬ 
tur  solum  stimulare,  sed  saepius  exhaurire  aut 
relaxare,  viresque  animales  effoetas  reddere  ; 
nam  in  regionibus  calidioribus  fertur,  mulieres, 
quibus  menses  fluxerunt,  annos  decem  vel  un¬ 
decim  natis,  raro  post  annum  vigesimum  quin¬ 
tum  vel  trigesimum  fleri  gravidas  ;  saepe  au¬ 
tem  multo  citius  quam  in  locis  frigidioribus 
diem  obire  supremum.  Vix  unquam  annum 
septuagesimum  accedunt,  nec  incolae  earum 
regionum  aevo  longo  fiunt  insignes.  Mulieres 
autem  Islandicae  ac  Lapponicae,  quippe  qui¬ 
bus  vires  sunt  minus  effoetae,  evacuationibus, 
ut  videtur,  uterinis  vel  parturitionibus  quae  pa¬ 
rum  frequentes  fiunt,  plerumque  annos  septua¬ 
ginta  vel  octoginta  numerant :  atque  in  itine¬ 
ribus  Equitis  Georgii  Mackenzie  Islandicis, 
exempla  nonnulla  hominum  mulierumque  an- 

nos  centum  et  amplius  natorum,  dicuntur  haud 
raro  occurrere. 

Vix  ausim  affirmare  caloris  stimulum  vires 
vitales  exhaurire,  frigus  autem  roborare  ac  fir¬ 
mare  ;  sed  certe  exempla  compluria  cernimus, 
quae  nos  moveant  credere,  incolas  regionum 
calidarum  esse  minus  robustos  ac  vegetes,  quam 
qui  in  frigidioribus  vivunt. 

Conditio  generis  sanguiferi  regiones  calidas 
colentibus  huic  opinioni  lucis  aliquantum  affer¬ 
re  potest ;  cor  enim  vicibus  quinque  vel  de¬ 
cem  frequentius  plerumque  contrahit,  nun¬ 
quam  tamen  adeo  valide  ac  apud  nos  pulsat. 
Pulsus  in  regionibus  tropicis  multo  mollior,  at¬ 
que  ad  instar  pulsus  muliebris,  ictus  circiter 
septuaginta  quinque  vel  octoginta  plerumque 
exhibet.  Sanguis  quoque  fere  magis  calet,  gra¬ 
dum  nonagesimum  nonum  gradusque  partem 
tertiam  indicans  instrumenti  Fahrenheitiani. 

(A.) 

Ad  instar  variationum  physicarum  omnium 
licet  in  hocce  loco  colorem  proferre. 

Color  animalium  omnium  magnopere  ex  ca» 

* 

lore  medii,  in  quo  vivunt,  pendere  videtur  ;  nes¬ 
cio  an  luci  solis  quoque  aliquantum  in  colore 
animalibus  dando  sit  tribuendum. 

Vidimus  autem  zonae  torridae  incolas  esse 
omnes  nigro  penitus  vel  fusco  colore,  comis  ni¬ 
gris,  nitidis,  oculis  plerumque  nigris  vel  rubro- 
nigris  ;  hunc  autem  colorem  generi  humano 
albescere,  quo  plus  ardoribus  recedamus.  In¬ 
colis  orarum  maris  Mediterranei  color,  oculi, 
capilli  minus  nigricant,  quam  illis  qui  propius 
solem  ardentem  versantur,  atque  in  Britannia 
color  rubrior  candidiorque  quam  in  Hispania, 
Gallia,  Italia  dominatur.  Quum  autem  in 
Scandinaviam,  Russiam  Islandiamque  pervene¬ 
rimus,  incolis  candidum  rubrumve,  oculos  cae¬ 
ruleos,  caesios,  vel  subrubros,  comasque  albi¬ 
das  vel  rubras  inveniemus. 

Haudquaquam  mihi  animus  est  dicere  haec 
signa  esse  certa,  nunquam  variantia,  calorem 
abundare  vel  deficere,  prout  incolis  est  color  ni¬ 
ger  vel  candidus  ;  contra,  multis  exceptis  sunt 
accipienda  ;  nam  in  hac  ipsa  insula  quotidie 
multos  mortales  colore  subfusco,  oculis  comis- 

que  nigris  licet  observare  ;  nec  dubito,  quin 
multi  in  regione  calida  nati  eductique  colore 
candidiore  fuerint,  quam  quem  ex  loco  ubi  lu¬ 
cem  primum  conspexerunt,  liceat  augurari.  Sed 
forsan  ea  exempla,  quae  prima  facie  excipienda 

videntur,  ad  regulam  verius  firmandam  juvant. 
■# 

Gallia  enim  ac  Germania,  si  distantiae  ejusdem 
ab  aequatore  ratio  sit  habenda,  incolas  fere 
ejusdem  coloris  producant  oportet  ;  sed  re¬ 
vera  Galli  sunt  fere  colore  subfusco,  oculis  co¬ 
misque  nigris,  dum  Germanis  color  frequentis- 
simus  est  candidior,  oculis  caeruleis  vel  caesiis, 
comisque  rubrioribus  vel  albidis.  Nonne,  au¬ 
tem,  hujus  diversitatis  rationem  in  aspectu  ha¬ 
bituque  Germaniae  physico,  parum  situi  geo¬ 
graphico  consentaneo,  oportet  exquirere  ?  Non¬ 
ne  quimus  dicere  situm  Germaniae  montanum, 
compluria  flumina  in  loca  humiliora  demitten¬ 
tem,  calorem  justum  minuere  posse,  ac  ita  inco¬ 
larum  coloris  modum  speciemque  movere.  (B.) 

Cognitio  causae  proximae,  quam  medici  vo¬ 
cant,  coloris  generis  humani,  quo  modo  calor, 
vel  lux,  vel  utraque  colorem  formant,  has  res 

forsitan  illustraret ;  ac  verumenimvero  recens 
peregrinus  philosophus  Alexander  ab  Hum- 
boldt,  in  dissertatione  de  Hispania  Nova  di¬ 
cit,  copiam  hydrogenii  carbureti  majorem  in 
reti  mucoso  gentium  tropicarum  deponi :  haec 
autem  sitne  opinio,  an  factum  experimento  fir¬ 
matum  utrum  sit  vera  an  falsa,  etsi  auctoritas 
sit  amplissima,  semperque  ob  eruditionem  in¬ 
gentem,  scientiamque  variam,  intimam,  latissi- 
mamque  colenda,  tamen  vix  ausim  dicere  $  nec 
mea  scientia  chemica  vel  physiologica  notitiam 
ullam  de  ea  certiorem  acquirendi  facultatem 
dedit ;  “  fides  sit  penes  auctorem.”  (C.) 

Quaecunque  autem  sit  causa  proxima,  uni¬ 
versum  ac  perpetuum,  colorem  nigriorem  ca¬ 
loris  vim  comitari  majorem,  esse  videtur.  Lo¬ 
cis  enim  omnibus,  ubi  calor  deficit,  signa  su¬ 
pra  memorata  adsunt.  Etiam  quum  a  terrae 
superficie  in  montes  excelsiores  ascendamus, 
mortales  fere  colore  candidiore  quam  eos  in 
vallibus  campisque  subjectis,  videmus.  Exem¬ 
plo  sunt  Albini  in  Alpibus  montibus  degentes, 
quibus  sunt  color  albissimus,  oculi  rubri,  co- 

maeque  candidae,  ac  minime  cirratae.  (D.) 
Neque  aliter  in  America  Septentrionali  fertur, 
incolas  locorum  montanorum  colore  esse  mul¬ 
to  candidiores,  quam  qui  in  campis  subjacenti¬ 
bus  versantur.  Istarum  autem  regionum  tro¬ 
picarum,  etsi  tota  planities  humilior  sit  admo¬ 
dum  adusta,  quippe  quae  radiis  solis  equatorii 
rectis  objiciatur,  veruntamen  in  partibus  mon¬ 
tanis  temperies  moderata  vitam  humanam  ju¬ 
vat,  coelum  usque  frigidius  quo  altius  tollamur, 
vegetare  tantum  permittit,  vel  nives  aeternae, 
glaciesque  nunquam  liquefacta  existentiam  om¬ 
nem  prohibeat. 

Consideranti,  autem,  variationes  vel  anima* 
les  vel  physicas  vel  metaphysicas,  difficultas  ac 
dubium  haud  parva  mihi  veniunt  obvia,  cuinam 
loco  potissimum,  sensus  externi,  quos  vocant, 
sunt  referendi ;  utrum  sint  functiones  anima¬ 
les,  an  potius  mentales  :  quoad  enim  organa, 
per  quae  hi  sensus  exercentur,  sint  externa,  for¬ 
san  functiones  animales  existimari  possunt  ; 
quoniam  autem  mens,  per  quam  sensus  cum  ex¬ 
terni,  tum  interni  officiis  variis  fungi  videntur. 

haudquaquam  externa  est  habenda,  forsan  res 
aeque  lucidam  rectamque  se  habeat,  si  hocce 
in  loco  de  sensuum  externorum  variationibus  a 
caloris  gradibus  variis  ortis  dicamus* 

Exemplum  sensus  externi  in  regionibus  cali¬ 
dis  quam  frigidioribus,  multo  acutioris,  dicitur 
a  physiologis  in  sensu  tactus  exhiberi.  Asiatici, 
enim,  meridionales,  Persae,  Indi,  ac  Sinenses 
tactum  multo  delicatiorem  habere  feruntur, 
quam  gentes  Europaeae,  quibus  minus  arridet 
Apollinis  vultus  genialis.  Satis  constat  opera 
omnia  artificum  orientalium,  sive  potius  meri¬ 
dionalium,  texturae  esse  tenuioris  ac  curiosio¬ 
ris,  quam  quae  artifices  nostrates,  nisi  forsitan 
in  diebus  hodiernis,  producere  potuerunt.  Ves¬ 
tes  sericae,  quae  ab  India  Orientali  nostrates 
huc  immiserunt,  semper  textura  sunt  pulchrio¬ 
re  ac  delicatiore  quam  quae  apud  nos  texuntur. 
Sed  utrum  huic  opinioni  multum  sit  nitendum, 
annon,  nescio.  Multum  enim,  sine  dubio,  ma¬ 
teriae  naturae  ac  conditioni,  ex  qua  vestes  is¬ 
tae  fiunt,  est  tribuendum  ;  nam  serica  regio¬ 
num  calidarum  sit  oportet  multo  tenuior  ac 

delicatior,  quam  in  locis  ubi  frigidum  coelum 
madidumque  productioni  ejus  ac  auctui  mini¬ 
me  favet. 

Dotes  animi,  porro,  stimulo  caloris  haud  pau¬ 
lum  moveri  videntur  ;  gentibus  enim  orientali¬ 
bus,  non  solum  maturiores  evolvi,  sed  etiam 
acutiores,  feliciores,  foecundiores  feri  dicuntur. 
Non  autem  omnibus  animi  dotibus  pariter  ac 
sine  discrimine  prodesse  stimulus  caloris  dici¬ 
tur  ;  imaginatio  enim  incolis  regionum  calidio¬ 
rum  plerumque  habita  est  maxime  juvari  atque 
moveri,  ubi  quoque  hujusce  facultatis  maturi¬ 
tas  ac  foecunditas  opera  permulta,  quae  “  ima¬ 
ginationis”  dicuntur,  peperit.  Asia,  porro, 
meridionalis  parens  fuisse  dicta  est  poeseos, 
dictionisque  poeticae,  fabularum,  apologon,  om- 
niumque  generum  sermonum,  quae  vulgo  ima¬ 
ginationis  facultati  dantur.  Stylus  quoque  ha¬ 
rum  regionum  est  omnino  proprius,  floribus 
flgurisque  cum  orationis  tum  cogitationis  pul¬ 
cherrimis,  abunde  consitus. 

Aliae  autem  sunt  causae  praeter  causam  phy¬ 
sicam  caloris,  cur  imaginatio  incolis  istarum 

regionum  felicium  cogitationibus  orationibus¬ 
que  pulchris  ac  sublimibus  sit  referta.  Haud- 
quaquam  enim  est  negandum,  multum  non  so¬ 
lum  effectui  caloris  in  genus  humanum  tribuen¬ 
dum,  sed  multo  magis  effectibus  concomitanti¬ 
bus  qui  in  facie  naturae  tota  exhibentur.  Coe¬ 
lum  caeruleum  semper  sudum,  ac  sine  nube  per 
longum  anni  spatium  continuum ;  terra  sem¬ 
per  floribus  pulcherrimis  odorisque  suavissimi 
consita ;  fructices  herbaeque,  quarum  vegetatio 
laeta,  splendescens,  gaudio  dulci  pectora  per¬ 
tentat  ;  campi,  colles,  montesque  nemorosi  syl- 
vis  arborum  ingentium  vestiti,  quarum  rami 
patuli  frondesque  usque  virentes  cantibus  avium 
pulcherrimorum  resonant ;  facies  ipsa  naturae 
terribilis  ac  formidabilis,  quae  cum  ingruat, 
gentes  humili  pavore  corda  sternit;  tonitru, 
fulgura,  flabra  vehementissima,  omnia  haec 
mihi  videntur  inter  res  menti  imagines  sublimi¬ 
tatis  ac  pulchritudinis  imprimentes,  esse  cen¬ 
senda. 

Utcunque  res  se  habeat,  stylus  orientalis  qui 
vocatur,  certe  figuris  omnibus  imaginationis 

abundat,  atque  stylus  Asiaticus  semper  in  tem¬ 
poribus  etiam  antiquissimis,  a  judicibus  floridus 
est  nuncupatus.  Non  autem  floriditas,  si  tali 
vocabulo  uti  liceat,  sola  hunc  stylum  dijudicat ; 
est  enim  etiam  insignis  fortitudine  flgurisque 
nobilissimis.  Hoc  cernere  est  cum  in  scriptis 
poetarum  Judaeorum,  tum  quoque  aliorum 
Asiaticorum  ;  in  odis  Hafizi,  poematis  Sadi, 
Ferdusi,  Noureddin  Iami,  Attar,  &c. 

Videtur  autem  vero  minime  consentaneum, 
quod  a  pluribus  est  asseveratum ;  nempe,  ima¬ 
ginationem  solam,  facultatibus  mentis  aliis  ex¬ 
clusis,  orientalibus  coli.  Qua  facultate  mentis 
mathesin,  physicen,  ethicenve  auctores  isti  ex¬ 
coli  dicant,  nescio ;  mihi  quidem  animi  inten¬ 
tionem  validissimam,  diligentissimamque  illas 
requirere  semper  fuit  persuasum.  Satis  autem 
inter  omnes  constat,  Hellenes  fEgyptis  geome- 
tricen  mutuasse  ;  nec  injuria  iEgypti  dicuntur 
elementa  illarum  disciplinarum  ab  Asiaticis  ac¬ 
cepisse.  Longum,  autem,  est,  has  res,  quem¬ 
admodum  merentur,  explorare  $  qui  plura  ve- 

lit,  opera  eruditissimi  Equitis  Gulielmi  Jonesii 
adeat. 

Postremo,  igitur,  satis  manifestum  credide¬ 
rim,  imaginationem  esse  incolis  regionum  cali¬ 
darum  figuris  orationibusque  sublimibus  magis 
foetam,  aliasque  animi  dotes  magis  ad  studium 
contemplationem  que  proclives,  quam  istis  in  lo¬ 
cis  minus  sub  sole  degentibus.  Hoc,  autem, 
periculosae  plenum  opus  aleae  fatendum ;  nec 
satis  scio,  an  quae  jam  dixerim,  ne  verisimilia 
quidem,  multo  minus  vera  plerisque  appareant. 
Non  enim  negandum,  scriptores  complures  ma¬ 
gis  falsi  vanique  de  hujuscemodi  rebus  dixisse, 
quam  de  omnibus  aliis  quas  tractaverint. 

Variationibus  mentalibus,  satis,  ut  videtur, 
contemplatis,  considerandae  sunt  deinde  quas 
morales  nuncupemus  ;  nempe,  quemadmodum, 
motus  affectusque  animi  stimulo  caloris  perpe¬ 
tuo  moveantur.  Istos,  enim,  omnes  credide¬ 
rint  multo  vehementiores  atque  effraenatos  fieri. 
Amor,  ira,  odium,  vindictio,  omnia  formida¬ 
bilissima  gentibus  regionum  calidarum  evase¬ 
runt,  effectusque  ac  facinora  tristissima  edide- 

runt.  Historiae  plurimae,  poemata,  fabulae¬ 
que  non  paucae,  de  eventis  ejuscemodi  maxime 
deflendis,  quae  inter  hos  mortales  ex  usu  venit 
videre,  memoriae  sunt  proditae ;  etiamque  va¬ 
tes  nostrates  ingenio  facultatibusque  eximiis 
materiem  cantandi  talem  haud  sunt  dedignati. 
Opinionem  unius  poetae  hodierni  de  motibus 
animi  in  regionibus  meridionalibus  vehemen- 
tioribus,  quam  quidem  versibus  pulcherrimis 
adumbravit,  liceat  hic  proferre. 


“  Know  ye  the  land  where  the  cypress  and  myrtle 
Are  emblems  of  deeds  that  are  done  in  their  clime  ; 
Where  the  rage  of  the  vulture,  the  love  of  the  turtle, 

Now  melt  into  sorrow,  now  madden  to  crime  ? 

Know  ye  the  land  of  the  cedar  and  vine, 

Where  the  flowers  ever  blossom,  the  beams  ever  shine ; 
Where  the  light  wings  of  Zephyr,  oppressed  with  perfume, 
Wax  faint  o’er  the  gardens  of  Gul  in  her  bloom ; 

Where  the  citron  and  olive  are  fairest  of  fruit, 

And  the  voice  of  the  nightingale  never  is  mute ; 

Where  the  tints  of  the  earth,  and  the  hues  of  the  sky, 

In  colour,  though  varied,  in  beauty  may  vie, 

And  the  purple  of  Ocean  is  deepest  in  dye  ; 

Where  the  virgins  are  soft  as  the  roses  they  twine, 

And  all  save  the  spirit  of  man  is  divine  ? 

’Tis  the  clime  of  the  East,  ’tis  the  land  of  the  Sun  ; 

Can  he  smile  on  such  deeds  as  his  children  have  done  ? 

Oh  !  wild,  as  the  accents  of  lovers’  farewell, 

Are  the  hearts  which  they  bear,  and  the  tales  which  they  teli 

Opinio  hisce  versibus  enunciata  argumento 
erit  forsan  graviori,  quod  auctor  nobilis  has  ip¬ 
sas  regiones  adiit,  iliique  opportunitas  affectus 
motusque  animi  varios  observandi  egregia  con¬ 
tigit.  Fines  autem  tentaminis  hujuscemodi,  ne 
plura  de  hac  re  dicam,  vetant. 

Hactenus  hominem  solum  in  regionibus  or¬ 
bis  terrarum  diversis  variatum  contemplari  su¬ 
mus  conati ;  animalia  autem  reliqua  in  universo 
conspicere  velimus,  ac  videre  quemadmodum 
regnum  animale,  quod  vocatur,  in  regionibus 
mundi  sit  variatum. 

Quum  animantia  in  partibus  terrae  omnibus 
sparsa  intuamur,  duae  observationes  menti  ob¬ 
viae  ruunt  ;  videmus  enim  aut  esse  animalia 
quaedam  regionis  zonaeve  cujusdam  propria  ; 
aut  animalia  quae,  ad  instar  hominis,  in  partibus 
terrae  multis  vel  omnibus,  cum  calidis  tum  fri¬ 
gidis,  pariter  vivunt,  in  modis  compluribus,  cum 
in  forma,  colore,  &c.  tum  in  habitu  cultuve  va¬ 
riari  posse.  Nescio  autem,  an  recte  dixerim 
animalia  cuncta  regionibus  zonisque  quibus¬ 
dam  propriis  esse  clausa,  nec  migrationem  ex 

illis  locis  feram  quamvis  juvaturam,  sed  mul¬ 
tum  esse  nocituram.  Si,  enim,  ab  aequatore  in¬ 
cipientes,  animalia  cuncta  in  orbe  terrarum  ad 
septentriones  degentia  conspiciamus,  ferae  ma¬ 
xime  vigentes,  lacertosi  ac  feroces  videntur, 
quo  plus  calor  externus  stimulat. 

Animalium  omnium  in  regionibus  tropicis 
vigentium  Carnivora  attentionem  praecipue 
merentur.  Illorum  patria  zona  torrida  esse  vi¬ 
detur,  ac  copia  caloris  externi  majore  ferae  fe¬ 
rocitate  viribusque  tantis  insignes  forsan  gau¬ 
deant.  Semper  Africa  nutrix  arida  leonum  per¬ 
hibita,  nec  in  parte  orbis  terrarum  quavis  alia 
vel  occurrunt,  vel  magnitudinem  naturalem  ac¬ 
cedunt.  Felis  tigris  ( tiger )  in  Africa  parti¬ 
busque  Asiae  meridionalibus  late  populari  cog¬ 
noscitur,  pavoremque  haudquaquam  exiguum 
mentibus  Indorum  et  incolarum  aliorum  im¬ 
mittere  ;  insula  Taprobane  quoque  istis  mon¬ 
stris  voracissimis  fit  infestior.  Felis  pardus 
( panther )  Arabiam  et  partes  Africae  plurimas 
colit.  Nunquam,  autem,  istas  species  hujus 
generis  in  locis  frigidioribus  invenimus  ;  sed 

speciem  aliam,  nempe  felem  catum  ( wild  cat ) 
satis  frequentem  in  omnibus  Europaeae  locis 
videmus  ;  quae  quidem,  quanquam  generis  sit 
ejusdem,  tamen  haudquaquam  natura  nobili  ea¬ 
dem,  quae  aliarum,  est  habenda.  Quum  au¬ 
tem  animalia  hujusce  generis  in  oculis  poni¬ 
mus,  in  universo  licet  praedicare,  ea  esse  mul¬ 
to  magis  lacertosa  quam  ferae  aliae.  Lumbi 
eorum  sunt  semper  graciliores  et  tensiores,  nec 
est  abdomen  adeo  tumidum  vel  eminens  ac  in 
aliis.  Hoc,  uti  videtur,  de  tensione  et  viribus 
psoadum  magnorum  et  parvorum,  rectorum  et 
obliquorum  abdominis  pendet  ;  qui  musculi 
viscera  contenta  valide  prementes,  abdomen 
tensius  et  gracilius  reddunt.  Viscera  eorum 
sunt  quoque  viribus  magis  musculosis  praedita, 
nec  unquam,  quod  scio,  longitudine  eadem  ac 
bestiarum  vel  herbivorarum  vel  omnivorarum  *. 
Lacertis  eorum,  omnes  concedunt,  sunt  vires 
praestantissimae,  actionesque  velocissimae.  An 
possumus  quoque  dicere  irritabilitatem  fibrae 
istis  musculosae  esse  maxime  insignem,  nec  fa- 

*  Legons  cPAnatomie  Cornparee,  par  G.  Cuvier. 

cillime  effoetam  fieri  ?  ac  naturam  illorum  pro-» 
priam  copiam  caloris  quam  maximam  postu¬ 
lare  ? 

Familiae  alius  carnivororum,  canis  nempe 
nuncupatae,  non  ita  facile  regio  propria  diju¬ 
dicatur.  Familia  ista  duo  genera  canis  et  liy-  - 
enae  complectitur  ;  quorum  illud  in  regionibus 
magis  sub  septentrionibus  frequentius,  boc  au¬ 
tem  nunquam  fere  nisi  in  locis  calidissimis  in¬ 
venitur. 

Animalium  quadrumanorum  nulla  unquam 
extra  fines  zonae  torridae  cognoscuntur ;  nec 
m  locis  sub  sidere  arctoi  illa  nasci  aut  vigere  vi¬ 
dentur  ;  compluria  autem  sub  ardoribus  de¬ 
gentia  forma  praestanti  atque  coloribus  pul¬ 
cherrimis  sunt  insignia  ;  dum  aliis,  ob  imagi¬ 
nem  formae  humanae  male  similem,  est  species 
aeque  tetra  atque  foeda. 

Mihi  autem  de  his  rebus  cogitanti  haud  alie¬ 
num  videtur,  familiam  unam  regionibus  qui¬ 
busdam,  non  tam  propter  calorem,  quam  ob  ae¬ 
ra  purum  clausam,  obiter  perstringere.  Quum, 
enim,  familiam  totam  animalium  inter  se  multa 

signa  similitudinis  gerentem,  fere  loca  montana 
excelsaque  habitantem  comperiamus,  jure  cre¬ 
diderimus  huic  instituto  rationem  aliquam  sub- 
esse,  atque  functioni  cuidam  animalis  inserviri. 
Ac  mihi  quidem  de  hacce  re  reputanti  in  cogi¬ 
tata  venit,  ea  ruminantia  loca,  quae  aere  puro 
sive  oxygenico  magis  abundant,  quaerere,  ut 
irritabilitatem  fibrae  musculosae  exhaustam,  fa¬ 
cilius  restituant ;  sive,  ut  voces  ambiguas  de 
causa  et  effectu  vitemus,  liceat  dicere,  copiam 
irritabilitatis  quae  fibrae  musculosae  inest,  ra¬ 
tionem  copiae  ac  puritatis  aeris  respirati  cer¬ 
tam  gerere.  Quoniam,  enim,  ista  pleraque  ru¬ 
minantia  videmus,  celeritate  ac  mobilitate  la¬ 
certorum  indefessa  praedita,  rupes  praecipites, 
xcu  KSTgug  rfkifiurovg  quam  celerrime  scandentia, 
salebras  invias  facillime  transilientia,  denique 
asperrima  quaeque  mira  felicitate  ac  velocitate 
grassantia,  ut  credamus,  irritabilitate  exhaustu 
difficili  illis  esse  opus,  facile  movemur.  Vide¬ 
tur  autem  satis  inter  physiologos  constare,  re¬ 
spiratum  aera  hanc  irritabilitatem  effoetam  re¬ 
novare  vel  restituere  ;  et  quo  plus  aeris  animal 

respirare,  eo  difficilius  lacertos  ejus  irritabilitate 
privari.  Hanc  autem  ut  opinionem  solum  pro¬ 
fero,  nec  est  consilio  multum  isti  inniti.  (E.) 

Quum  autem  animalia  in  orbe  terrarum  cunc¬ 
ta,  hic,  illic,  prout  quaeque  regio  est  calidior 
vel  frigidior,  degentia  intuamur  j  mutationibus 
temperiei  minime  juvantibus  caveri  videtur  na¬ 
tura  physica,  quasi  dicam,  quorundam  anima¬ 
lium.  Exemplum  enim  provisi  hujuscemodi, 
in  familia  “  HccxvdegfAMra”  a  Cuvierio  claris¬ 
simo  nuncupata,  nobis  suppetit.  Illorum  enim 
ferme  omnium  telae  cellulosae  inest  stratum 
adipis  crassum  et  aequale  ;  atque  haec  mate¬ 
ries,  quippe  quae  parum  calorem  conducat, 
cum  calorem  ab  animali  evolutum  dissipari, 
tum  medii  in  quo  animal  versatur  inire  prohi¬ 
bet.  Licet,  igitur,  a  priori ,  dicere,  ista  anima¬ 
lia  in  medio  vel  calido  vel  frigidiore  posse  exis- 
tere  ;  atque  verumenimvero  belluas  hujusce 
familiae  in  regionibus  terrae  cum  calidis,  tum 
ubi  minus  instat  calor,  reperimus.  An  possu¬ 
mus  ita  rationem  reddere,  qua  reliquiae  bestia¬ 
rum  his,  quae  adhuc  regiones  calidissimas  co- 

Iere  scimus,  cognatarum,  hodie  effodiantur  ? 
Reliquiae  enim  bestiarum  generis  “  elephas,” 
qui  temporibus  quidem  hodiernis  regiones  cali¬ 
dissimas  incolit,  ac  nunquam  in  locis  frigidiori¬ 
bus  occurrit,  in  Britannia,  in  Gallia,  in  parti¬ 
bus  Asiae  septentrionalibus,  etiamque  in  ipsa 
Columbia  plurimae  sunt  effosae.  Nulla  autem  est 
causa,  cur  istas  regiones  calidiores  in  seculis  an¬ 
tiquioribus,  quam  in  diebus  hodiernis  existime¬ 
mus  ;  contra  ea,  plurima  sunt  argumenta  ac 
quidem  fortiora,  loca  omnia  orbis  terrae,  annis 
aevi  volventibus,  eo  fieri  calidiores,  quo  plus 
hominibus  colitur,  ac  quo  latius  hominis  domi¬ 
natio  patet.  (F.) 

Animalium  caeterorum  in  orbe  terrarum  mo¬ 
ventium,  Reptilia  caloris  externi  stimulo  viden¬ 
tur  admodum  moveri.  Haec  in  regionibus 
calidis  semper  magis  abundant,  atque  magnitu¬ 
dinem  insigniorem  perveniunt,  quam  in  locis 
magis  sub  sidere  arctoi  positis.  Horum  plero- 

i 

rumque  facultas  frigoris  resistendi  ac  tolerandi, 
non  aeque  valida  est  ac  in  animalibus  jam  con¬ 
templatis.  Ratio  rei  hujusce  in  structura  cum 

organorum  respirationi  inservientium,  tum  ge¬ 
neris  totius  nervosi,  forsan  est  exquirenda.  Rep¬ 
tilibus,  enim,  quanquam  sint  pulmones,  tamen 
sanguis  per  eos  parum  circumfertur,  nec  copia 
aeris  quaevis  ampla  in  eos  inhalatur.  Irritabi¬ 
litas  eorum,  quoque,  hujus  respirationis  minime 
perfectae,  ut  supra  de  aliis  memoratum  est, 
rationem  satis  rectam  gerit.  Organa  eorum  lo» 
comotioni  inservientia,  quippe  quibus  irritabili¬ 
tas  cito  effoeta,  non  facile  renovatur,  ea  non 
modo  vetant,  quae  loca  aere  meliore  gaudent, 
adire  ;  sed  etiam  in  locis  obscuris  et  arctis,  vel 
quae  malus  Jupiter  mephitide  ac  miasmate  red¬ 
dit  infestiorem,  saepe  cogunt  restare.  Hisce 
quoque  accedit,  quod  genus  nervosum  reptili¬ 
bus  plerisque  raro  aeque  perfectum,  ac  in  aliis, 
suppetat  ;  cerebrum  non  sit  ita  amplum,  si 
magnitudinem  corporis  spectemus  ;  medulla 
spinalis  per  totam  corporis,  longitudinem  conti¬ 
nuatur 

Est  quoque  notatu  dignum  animantibus  hu¬ 
jusmodi  non  tantum  caloris  emitti,  sanguinem 


*  Vide  Le$ons  d’Anatomie  Compare  e  par  G.  Cuvier,  tome  liere„ 

eorum  non  adeo  calere  ac  Mammalium,  quae  di¬ 
cuntur. 

Utcunque,  autem,  res  se  habeat,  Reptilia  sem- 
per  fere  regiones  calidiores  incolunt,  in  istis 
semper  maxime  abundant,  atque  magnitudi¬ 
nem  insigniorem  assequuntur.  S  aurorum  vel 
Lacertarum  ( lizards )  familiae  exempla  quidem 
rarissima  in  regionibus  frigidioribus  obvia  ve¬ 
niunt  ;  nec,  ut  opinor,  unquam  in  locis  Euro¬ 
paeae  magis  septentrionalibus  quam  sub  gradu 
60mo  lat.  septent.  inveniuntur.  Lacerta  croco- 
deilos  ( crocodile J,  lacerta  gecko  ( gecko J,  dra¬ 
co  volans  (jtying  lizard J,  in  locis  fere  omnibus 
Africae,  in  partibusque  calidioribus  Asiae  et 
Americae  degunt ;  et  in  Italia  ac  Europa  me¬ 
ridionali  Stellio  haud  infrequens  se  ostendit ; 
dum  apud  nos  in  tempestate  aestiva  solum  la¬ 
certa  palustris  ( common  newtj  invenitur.  Hic 
autem  loci,  obiter  est  observandum,  loca  tem¬ 
perie  moderata  utentia,  quae  nunquam  in  aes¬ 
tate  admodum  calent,  nec  in  bruma  frigidissi¬ 
ma  fiunt,  ortum  auctumque  hujusmodi  animan¬ 
tium  parum  juvare.  Omnino  enim  calore  ve- 

hementiore  opus  est,  ut  eorum  ova,  nam  ovi¬ 
para  sunt,  satis  ad  vitam  educendam  calefiant ; 
ac  postea,  ut  stimulus  ejus  actionibus  vitae  for¬ 
tioribus,  et  proinde  auctui  eorum  grandiori  suf¬ 
ficiat.  In  locis  enim  ubi  frigus  brumale  est 
acerbissimum,  si  aestas,  uti  semper  fit,  vim  ca¬ 
loris  eandem  ostendat,  animantia  istiusmodi 
multo  magis  scatent,  et  multo  grandiores  fiunt, 
quam  quibus  in  locis  coeli  temperies  non  adeo 
mutatur.  Russia  in  hieme  frigidissima,  nume¬ 
ro  ingenti  horum  reptilium  aestivorum  fit  in¬ 
festior  ;  Britannia  haud  multa  eorum  parit,  nisi 
quidem  sub  horam  solstitii,  quando  partes  quas¬ 
dam  satis  frequentant.  In  Hibernia  autem 
adeo  sunt  ignota,  ut  sit  in  religionibus,  eam  in¬ 
sulam  beatam  venenis  omnibus  carere  ;  haec 

autem  res,  quae,  nisi  fallor,  est  satis  vera,  aspec- 
\# 

tui  physico  est  danda  insulae,  quae  mari  undi¬ 
que  cincta,  et  terrae  Europaeae  maxime  occi¬ 
dentalis,  coeli  evadit  aequabilioris  quam  partes 
aliae  causis  temperiei  mutandae  magis  objec¬ 
tae.  Russia  autem  ingens  continens,  nec  ae¬ 
quore  quovis  sive  lacus  sive  maris  longiore  in- 

terrupta,  ob  solum  melius  caloricum  conducens, 
eadem  copia  caloris  instante,  cito  lit  vel  cali¬ 
dissima  vel  frigidissima. 

Ophion,  autem,  Cuvierii,  sive  serpentium 
familia,  loca  calidissima  orbis  terrarum  plerum¬ 
que  incolit,  ac  raro,  in  quibus  partibus  calor 
solis  minus  urget,  venit  obvia  ;  in  hac  ipsa  in¬ 
sula  sunt  admodum  rarae,  dum  in  Italia,  prae¬ 
sertim  coluber  et  vipera,  satis  scatent ;  in  Afri¬ 
ca  amphisboena,  acrochordon,  et  aspis,  in  In¬ 
dia  Orientali  coluber  naja  ( cobra  di  capello ) 
sunt  admodum  frequentes.  In  Columbia  au¬ 
tem,  ubi  solum  humidissimum  cum  coelo  cali¬ 
diore  istas  pestes  teterrimas  videtur  admodum 
fovere  et  alere,  exempla  non  solum  ophion  ( ser¬ 
vent  family)  magnitudinis  ingentis,  et  virium 
maxime  lethiferarum,  sed  etiam  batrachon 
(frog  family )  volumen  amplissimum  assequen- 
tium,  in  modo  mirabili  scatent.  Illic  in  locis 
paludosis  murmura  rauca  ranae  maximae  ( great 
bulljrog)  audimus  obstupescentes  ;  in  istis  re¬ 
gionibus  boam  constrictorem  ( great  boa )  et 
crotalum  horridum  ( 7'attlesnake J,  illum  magni- 

tudine  grandiore  insignem,  hunc  veneno  citis¬ 
sime  ac  certissime  lethali  infamem,  pavemus. 

De  Avibus,  vero,  quanquam  animus  esset  ob¬ 
servationes  paucas  proferre,  tamen  quia  neque 
sunt  satis  multae,  nec  ita  certae  et  sibi  constan¬ 
tes,  ut  lucidus  ordo  in  iis  tradendis  servaretur ; 
et  quoniam  fines  dissertationis  hujusmodi  pos¬ 
tulant,  ut  eas  res  omnes  quam  brevissime  per¬ 
stringam,  res  se  aeque  bene  habitura  videtur, 
si  omnino  eas  in  praesentia  praetermittam  ;  sin 
in  tempore  reliquo  occasio  has  res  contemplan¬ 
di  unquam  daretur,  eam  certe  nequaquam  di¬ 
mittendam  existimavero. 

Oceanus,  in  quo  colunt  animalia  plurima, 
gradibus  caloris  variis  minus,  quam  aer  atmo- 
sphericus,  mutabitur*.  Moles  ista  ingens  aquae 
terrarum  orbi  circumfusae  fere  tota  temperie 
eadem  gaudet ;  neque  undae  oras  calidissimas 
perfluentes  maribus  magis  sub  septentrionibus 
adeo  sunt  frigidiores.  Ad  hanc  temperiem  mi¬ 
nus  variantem  conservandam  admodum  juvat 
natura  hydrostatica,  utpote  fluidum  cujus  om~ 


*  Vide  Currie’s  Medical  Repurts. 

nes  particulae,  momento  quam  minimo  admoto, 
facillime  inter  se  commutantur.  Hinc  enim 

necesse  est,  ut  calidae  semper  frigidis  miscean- 

* 

tur,  nec  temperies  unius  maris  non  per  alia 
oceani  aequora  diffundatur.  Hinc  igitur  liceat 
praedicare,  variationes  animantium  et  vegetan¬ 
tium  in  aequore  de  calore  aequoris  pendentes, 
esse  minus  insignes  quam  quae  incolis  terrae 
firmae  exhibentur.  Atque  hoc  satis  luculen¬ 
ter  est  cernere  in  multis  plantis  marinis,  ple¬ 
rumque,  ut  fit,  cryptogamis,  e.  g.  fucus  na¬ 
tans  Lin.  ( sea-tang  Anglorum),  (klein  peterselie 
Batavorum),  ( sargasso  Lusitanorum)  *. 

Nihilominus,  autem,  maria  tropica  jure  cali¬ 
diora  sunt  censenda,  ac  profecto  videntur  ac¬ 
tiones  animalium  fortiores  reddere,  quam  quae 
magis  sub  septentrionibus  jacent.  Animalia 
igitur  in  oceano  subsolano  fere  magis  abundant, 
et  magnitudinem  insigniorem  quam  alias  asse¬ 
quuntur,  ac  sunt  fere  propria  marium  istorum, 

*  Vide  Bernhardi  Varenii  Geographiam  Generalem,  et  librum  gratis- 
simum  dictum  “  Personal  Narrative  of  Humboldt  and  Bonpland.” 

nunquam  in  oeeanum  septentrionalem  migran¬ 
tia. 

Animalia  omnia,  quae  oeeanum  habitant,  ad 
duas  magnas  classes  referenda  videntur ;  ani¬ 
malia,  nempe,  vertebris  praedita,  et  animalia, 
cui  sunt  nullae  vertebrae  ;  haec  enim  structura 
indicat  medullam  spinalem  vel  adesse  vel  de- 
esse,  et  proinde  generis  nervosi  conditionem 
plus  minus  perfectam. 

Animalium  vertebris  praeditorum,  sunt  por¬ 
ro  duae  subdivisiones  numerum  generum  satis 
amplum  quaeque  complectentes ;  prima  est  eo¬ 
rum,  quibus  sunt  cor  auriculis  binis  binisque 
ventriculis  instructum,  atque  pulmones,  per 
quos  sanguis  circumiens  aeri  inhalato  objicitur. 
Quanquam  in  aqua  continuo  versentur,  ne¬ 
queunt  nisi  aere  atmospherico  vesci ;  huicque 
proposito  inservientes  nares,  quibus  aer  pul¬ 
mones  init,  in  vertice  summo  sunt  positae.  San¬ 
guis,  igitur,  eorum  Cetaceorum,  quae  vocantur, 
utpote  qui  non  solum  per  corpus  totum  in  va¬ 
sis  propriis,  sed  etiam  per  vascula  pulmonalia 
circumferatur,  aerique  objiciatur,  aeque  ac  in 

caeteris  mammalibus  calet  ;  ideoque  ea  ani¬ 
malia  oportet,  ut  sint  calidiores  quam  mare,  in 

t 

quo  degunt.  In  omnibus  partibus  pelagi  cum 
calidis  tum  frigidis  reperiuntur  ;  quanquam 
multa  eorum  in  maribus  septentrionalibus  sae¬ 
pius  cognoscantur,  propterea  quod  in  tempori¬ 
bus  aestivis  solum  in  illa  maria  ventitare  viden¬ 
tur.  Haec  igitur  familia  animalium  potesta¬ 
tem  aliquam  caloris  animalis  conservandi  desi¬ 
derare  potest ;  si  enim  medio  ambiente  magis 
calent,  necesse  est  ut  calorem  animalem  conti¬ 
nenter  emittant ;  ac  proinde,  ut  frigus  intensius 
pelagi  facile  sentiant ;  idque  multo  magis  prop¬ 
ter  irritabilitatem  illorum  majorem  quam  reli¬ 
quorum  cavernas  pelagi  incolentium,  utpote 
quibus  est  genus  cum  nervosum  tum  sanguife- 
rum  longe  perfectius.  Cetacea  autem  oceani 
P ac  hy  der  matis  inter  terrarum  incolas  proxime 
assidere  videntur,  atque  eodem  modo  frigus 
extremum  praesertim  cavere  ;  in  omnibus  enim 
hujus  familiae  beliuis,  stratum  lardi  vel  adipis 
crassum  et  aequale,  sub  cute  extensum,  partes 
cunctas  vitales  involvens,  eidem  proposito  ac  in 

pachydermatis  inservit ;  nempe  calori  in  actio¬ 
nibus  animalibus  evoluto  conservando.  Hinc 
igitur,  rationem  forsan  licet  reddere,  qua  isti 
gigantes  cetacei  maria  frigidissima  sideri  arctoi 
subjecta  fere  cognoscuntur  incolere  atque  per¬ 
agrare,  et  in  aqua  gelida,  ac  inter  insulas  gla¬ 
ciales  sine  noxa  vivere  et  natare  valent.  (G.) 

Alteri  classi  vertebris  praeditae  pelagus  co¬ 
lentium  est  structura  valde  diversa ;  auricula 
una,  quae  sanguinem  a  venis  excipit,  eumque 
in  branchias  emittit ;  ventriculus  unus,  qui  a 
branchiis  sanguinem  excipit,  et  per  totum  cor¬ 
pus  propellit ;  in  loco  pulmonis,  qui  nullus  est, 
branchiae  illis  suppetunt.  Haec  autem  struc¬ 
tura  minus  ad  calorem  animalem  creandum  vel 
evolvendum  juvare  videtur ;  atque  illa  anima¬ 
lia,  pisces  nempe,  sanguinis  frigidi  nuncupan¬ 
tur,  utpote  quorum  temperies  propius  tempe¬ 
riem  medii  ambientis  propinquat.  Cerebrum 
quoque  illis  minus  est,  quam  pro  magnitudine 
corporis,  ac  forsan  generis  sanguiferi,  expecte- 
mus.  Denique,  vis  illorum  nervosa  non  ita  mobi¬ 
lis,  irritabilitas  minima,  nec  facile  exhaurienda, 

et  vires  lacertosae,  caeleris  paribus ,  minus  vali¬ 
dae,  quam  in  reliquis  animalibus  ejusdem  mag¬ 
nitudinis  videntur.  Stimulo,  veruntamen,  ca¬ 
loris  magis  et  facilius  quam  cetacea  moventur  ; 
non  vim  frigoris  eandem  ac  haec  tolerant,  nec 
in  aequoribus  minus  calidis  vires  aeque  validas 
possunt  exercere.  Omnes  pisces  grandissimi, 

validissimi,  ferocissimi,  viribus  lacertosis  maxi- 

•  / 

me  insignes,  maria  tropica  incolunt  *. 

Animantium,  quibus  sunt  vertebrae  nullae, 
oceanum  habitantium,  Mollusca  quae  dicuntur, 
attentionem  praecipue  vindicant.  Centrum 
generis  nervosi  non  in  columna  ossea  includi- 
tur,  sed  cum  visceribus  aliis  in  cavitate  eadem 
jacet;  cerebrum  adest,  cui  nervi  et  medulla  ob¬ 
longata  innectuntur.  Loco  pulmonis  cellulosi, 
qui  est  nullus,  multis  branchiae  sufficiuntur  ; 
ventriculus  solum  unus  imo  aortae  situs.  San¬ 
guis  igitur  molluscorum,  plerumque  albus,  per 
totum  corpus  ac  deinde  per  branchias  circum¬ 
fertur  ;  quoniam  autem  aeri  minus  objicitur, 

*  Observations  on  the  Anatomy  of  Fishes,  by  Alex.  Monro,  M.  £>, 
senior,  &c.  et  Cuvier  Anatomie  Comparee. 


QUOAD  CALOREM  EXTERNUM. 


haec  animalia  plerumque  temperie  eadem,  qua 
medium  ambiens,  comperiuntur.  Sensus  quo¬ 
que  in  illis  nunquam  sunt  aeque  perfecti  atque 
in  animalibus  vertebratis.  Omnibus  est  gus¬ 
tus,  tactus  et  olitus  ;  aliquibus  tantum  visus  et 
auditus  *.  Annon  augurari  possumus,  quod, 
de  structura  generis  nervosi  singulari  animan¬ 
tium  hujusmodi  mobilitas  eorum  atque  excita- 
bilitas,  stimulo  caloris  adhibito,  pendeat?  Om¬ 
nium  enim,  quae  adhuc  sumus  contemplati, 
haec  animantia,  isto  stimulo  maxime  moveri 
videntur  ;  in  maribus  frigidis  sunt  rariora,  mag¬ 
nitudine  ac  viribus  haud  ita  insignia ;  in  ocea- 
no  autem  tropico  prorsus  scatent,  grandissimi 
fiunt,  et  vires  quam  maximas  exhibent.  Sepia 
loligo  t  ( cuttle Jish )  in  mari  Mediterraneo  ad¬ 
modum  abundat,  et  vires  tantas  assequitur,  ut 
saepe  periculum  ingens  et  lethiferum,  chelis 
uncis  immissis,  natatoribus  inferat ;  rarissime, 
autem,  si  unquam,  hoc  molluscum  in  maribus 
nostris  obvium  venit.  Buccina  sesquipedalia 

*  Cuvier  Legons  d’ Anatomie  Comparee. 

f  Voyages  dans  1’Arabie  par  Niebuhr. 

in  mari  Rubro  feruntur  saepissime  inveniri. 
Denique,  ea  animalia  in  mari  Rubro  tantam 
magnitudinem  vulgo  assequuntur,  ut  Arapsi  lit- 
tora  ejus  incolentibus  usu  veniat,  conchas  eo¬ 
rum  pro  utensilibus  domesticis  adhibere ;  nau¬ 
tilum,  nempe,  pro  poculo,  buccinum  pro  lage¬ 
na  vel  ampulla,  conchamque  imbricatam  pro 
lance.  Buccina  ingentia  ( King  and  Qneen 
conchs  vulgo)  in  maribus  insulas  India  Occi¬ 
dentalis  circumfusis  degentia  omnibus  sunt  sa¬ 
tis  nota.  Non,  autem,  magnitudine  solum  hi 
incolae  marium  calidiorum  sunt  insigniores  ; 
pleraeque  enim  molluscorum  conchae  sunt  pul¬ 
chritudine  eximia ;  exemplo  est,  pinna  marina 
maris  Mediterranei  colorum  splendidissimo¬ 
rum,  luminibusque  variis  micantium.  Concha 
veneris,  quoque,  maculis  pulcherrimis  et  luci¬ 
dissimis  picta,  in  mari  Rubro  abundat  #. 

Zoophytis,  postremo,  in  scala  animantium  in¬ 
fimis,  cor  est  nullum,  vasa  sanguifera  nulla  ; 
nec  cerebrum  aut  nervi  adhuc  deteguntur  ;  oi*- 
gana  respirationi  inservientia,  puncta  plurima 

*  Travels  in  the  Levant  by  Shaw,  D.  D.  &c. 

in  corporis  superficie  aperta  esse  videntur. 
Hac  autem  structura  temperies  nocentes  mi¬ 
nime  omnium  caveri  videtur.  Ea  animantia 
stimulo  caloris  maxime  omnium  moventur  ; 
paucissima,  enim,  si  maria  calida  frigidioribus 
conferamus,  in  frigidis  degunt.  Quae  autem 
aequora  ardoribus  subjecta  incolunt,  illa  non 
modo  frequentia,  et  magnitudine,  sed  etiam  vi¬ 
ribus  insignioribus  praepollent.  Illic  in  imo 
pelago  moles  ingentes  more  aedium  exstruunt, 
quae,  hora  pede  tacito  labente,  cito  aequora 
summa  exaequunt,  et  tandem  undas  exsupe¬ 
rant,  corallia  scopulosa  evadentia,  oceani  tropi¬ 
ci  percursoribus  usque  formidanda  et  procul  ef¬ 
fugienda.  In  maribus  istis,  denique,  quae  alias 
minima  prope,  et  debilissima  generis  animantis 
cognoscuntur,  monumenta  aere  et  regum  py¬ 
ramidibus  perenniora,  alia  aliis  subsequentia, 
edunt. 

Quum,  igitur,  regnum  prope  totum  animale, 
quod  dicitur,  conspexerimus,  utpote  praesertim 
in  temperie  diversa  degens,  ad  quem  proposi- 

tum  pervenimus,  et  quae  in  conclusione  opor¬ 
tet  proferamus  ? 

Primo ,  licet,  in  hoc  loco,  obiter  submonere 
quod,  nisi  fallor,  non  satis  adhuc  auscultatum 
est  vel  in  contemplationem  venit.  Hactenus, 
enim,  physiologi  genus  sanguiferum  solum  in¬ 
tuiti  sunt,  rationem  caloris  animalis  reddentes  ; 
neque  generi  nervoso  aeque  ac  decet,  uti  mihi 
videtur,  innisi  sunt.  Observationibus  enim 
supra  traditis  suppetentibus,  licet  dicere,  opi¬ 
nor,  non  quidem  causam  caloris  esse  genus  san¬ 
guiferum,  respirationem,  et  genus  nervosum 
perfectius ;  sed  saltem  copiam  caloris  majorem 
generi  sanguifero,  respirationi,  et  generi  ner¬ 
voso  perfectiori  esse  connexam. 

& 'ecundo,  Ex  summa  rerum  supra  dictarum 
has  conclusiones  licet  proferre  : 

Imo,  Animantia  structurae  quam  minime  per¬ 
fectae,  sine  sanguine  circumeunte  ut  fiant  cali¬ 
da,  sine  cerebro  et  nervis  ut  sentiant,  stimulo 
caloris  videntur  maxime  omnium  moveri ;  hoc 
stimulo  deficiente  vel  absente,  actiones  eorum 
vitales  minime  evolvuntur ;  marcent,  torpent, 

moriuntur;  hoc  autem  praesente  reviviscunt, 
vigent,  operaque  ingentia  et  miranda  edunt. 

Qdo,  Animantia  circuitu  sanguinis  quam  mi¬ 
nimo  gaudentia,  genere  nervoso  quam  minime 

perfecto  praediti,  maria  paulo  frigidiora  Iiahi- 
♦ 

tare  queant ;  non  tamen  adeo  frequentia  ac  ca¬ 
lidiora.  Stimulo  enim  caloris  admoto,  vigent 
vitaque  fruuntur,  in  magnitudinem  egregiam 
augentia,  prolemque  frequentissimam  multipli¬ 
cantia. 

3tio,  Animantia  non  modo  circuitu  sanguinis 
perfectiore,  sed  etiam  cerebro  in  cavitate  pro¬ 
pria,  nervisque  e  columna  vertebrali  exeuntibus 
gaudentia,  in  oceano  cum  frigido  tum  calido 
degere  possunt,  quanquam  in  maribus  calidio¬ 
ribus  optime  vigeant. 

4 to,  Animantia,  postremo,  structura  maxime 
perfecta  omnium  pelagus  habitantium,  propte- 
rea  quod  animalia  terram  colentia  perfectiora 
omnino  referant,  stimulo  caloris  minime  moven¬ 
tur. 

5to ,  Animalia  infima  quae  aere  vescuntur, 
quae  nec  corde  nec  vasis  sanguiferis  gaudent ; 

quibus  respiratio  fit  per  tracheas ;  quorum  de¬ 
nique  nervi  gangliis  chorda  longa,  nodosa  oriun¬ 
tur,  ista  maxime  caloris  stimulo  moventur : 
hoc  abstracto,  torpent  vel  evanescunt ;  hoc  ad¬ 
moto,  in  lucem  emicant,  volitant,  personant; 
labores  hominum  boumque  saepissime  devas¬ 
tant  ;  animalia  caetera  plantasque  praedantur 
et  enecant. 

6fo,  Reptilia,  quibus  est  circuitus  sanguinis 
minime  perfectus  omnium  in  terra  inceden¬ 
tium,  quibus  veruntamen  cerebrum,  quam  pau¬ 
xillum,  in  cavitate  propria  collocatum  est,  et 
quorum  nervi  saepius  quam  plurimi  e  columna 
vertebrali  exeunt,  ad  instar  insectorum  fere  ca¬ 
lore  externo  facile  moventur  ;  istis  pestibus  te- 
terrimis  regio  quaeque  calidissima  est  foeta,  et 
hora  aestiva  eas  semper  fovet,  alit,  roborat. 

7 mo9  Animalium  reliquorum,  utpote  illis  est 
structura  quam  maxime  perfecta,  variationes 
sunt  minus  insignes  ;  regiones,  autem,  unde 
non  adeo  aversus  Sol  aureus  jungit  equos,  ani¬ 
malia  magis  vigentia  plerumque  pariunt ;  loca, 
contra,  sideri  arctoi  subjecta  animalibus  robus- 

tis  minus  abundant.  Feras  proprias  incolen¬ 
tes  regio  quaeque  usque  adeo  vindicat.  Va¬ 
riationes  autem  quasdam  insignes  in  animali¬ 
bus  sub  ditione  hominis  degentibus  est  cernere  ; 
hoc  ei  referendum,  quod  ista  ex  magna  parte 
potestatem  rationis  et  orationis  homini  donatae 
sentiant. 

Postremo . — Homo  solus  nulla  regione  pro¬ 
pria  clauditur.  Nulla  maria  invia,  montes  nul¬ 
li  inaccessi  huic  alumno  favoris  divini.  Ratio¬ 
nis  et  orationis  participi  sceptrum  aeternum, 
quo  cuncta  regat,  dominetur,  imperet,  Creator 
O.  M.  concessit. 

APPENDIX. 


(A.) 

Res  est  omnino  non  satis  miranda,  Hallerum,  virum  ob 
eruditionem  ingentem,  ingenium  sagacissimum,  judiciumque 
et  observationem  cautissimam  semper  colendum,  auctore, 
uti  videtur,  equite  Joanne  Floyero,  qui  ex  calculo  arith¬ 
metico  pulsus  varios  affirmat,  dixisse  pulsum  sub  ardoribus 
ictus  centum  et  viginti  exhibere.  Nullam  hujusmodi  dis¬ 
crepantiam  revera  adesse,  certior  factus  sum,  medico  Ame- 
rico-Hispano,  viro  mentis  sagacioris  et  scientiae  magnae, 
qui  saepe,  in  urbe  Carracarum  I0mo  L.  M.  medicinam  exer¬ 
cens,  pulsus  enumeravit  ;  hoc  enim  auctore,  pulsus  ictus 
fere  septuaginta  quinque,  &c.  ad  octoginta  exhibet,  nec  adeo 
durus  ac  validus  atque  apud  gentes  frigidiores,  pulsus  au¬ 
tem  muliebris  instar  evadit.  Eodem  auctore  certior  factus 
sum,  calorem  corporis  humani  in  ea  urbe  gradum  99§-m  Fa- 
renheit  vel  32J  Reaumur  indicare.  Hic  obiter  notandum 
est,  explorationem  thermometricam  medicis  esse  vix  satis 
exercitam ;  pauci  enira  medicinam  facientes  observationem 
hujusce  rei  aequam  ac  Jacobus  Home,  M.  D.  &  P.  in 
hac  academia  inclytissima  ;  vir  de  medicina  universa  optime 
meritus,  huic  autem  parti  curam  peritiamque  eximiam  im¬ 
pendens  ;  lector  benevolus  praelectiones  academicas  Docto- 
ris  Home  cum  de  materia  medica  tum  de  aegris  clinicis  au¬ 
diat. 

(B.) 

An  possumus  argumenta  ad  hanc  rem  firmandam  ab  ani¬ 
malibus  caeteris  adducere?  Lepus  timidus  (liare')  in  Suecia 
degens,  in  bruma  fit  candidior.  Thomson’ s  Trabeis  in  Stve- 
den.  Emberiza  nivalis  ( snotv-bunting )  Scotiae  est  griseo- 
brunneus  vel  griseo-fuscus ;  at  Emberiza  nivalis  Lapponiae 
est  candidus.  Flora  Lapponica ,  auctore  Doctore  Wahlen- 
berg.  Animalia  coloris  albi  in  zona  torrida  fere  nusquam 

invenies,  omnia  autem  coloris  fusci  vel  fulvi  vel  fere  nigrio¬ 
ris  ;  cuncta  autem  sub  septentrionibus  fere  candida  vel  alba 
sunt.  Exemplo  sunt  Ursus  maritimus  ( Polar  bear)„  Ursi 
arcti  varietas  in  Islandia  degens,  ( Ours  blanc  terrestre  de 
Biiffon.)  Canis  lagopus  ( arctic.fox )  aestate  ex  cinereo 
caerulescens,  in  bruma  fit  totus  albus.  Nonnullis  quoque 
sub  ardoribus  degentibus  est  color  supra,  ubi  radiis  solis 
objicitur,  fuscus  vel  niger  ;  subter  autem  ubi  tegitur  albes¬ 
cens  ;  exempli  gratia  Antilope  dorcas  ( Barbary  antelope ), 
Antilope  gazella  ( bezoar  antelope ),  Antilope  cervicapra 
( common  antelope ). 

(C.) 

* 

Ac  quidem  compositionem  materiei  vel  fluidi  in  reti  mu¬ 
coso  plerumque  depositi  chemicam  recordanti,  nempe  hy- 
drogenium  carboniumque,  verisimillimum  appareat,  plus  vel 
minus  carbonii  iri  evolutum,  prout  radii  solis  calefacientes 
plus  minus  instant,  et  colorem  istius  materiei  albiorem  vel  ni¬ 
griorem  reddere  posse. 

Comes  quidem  Rumfordius  experimentis  observationi¬ 
busque  optimis  lucis  aliquantum  huic  rei  attulerit ;  attamen 
mihi  nec  unquam  opportunitas  ejus  dissertationes  legendi 
contigit,  nec  inter  alia  studia  otii  satis  cum  opportunitate, 
si  tale  esset  obvium,  unquam  competivit. 

(D.) 

Albini,  nonnulli  objiciant,  conditionem  morbidam  generis 
humani  exhibent ;  nec  nego  ; — nam  objectio  vel  exceptio  ad¬ 
missa  nequit  non  argumentum  firmare  ;  color  enim  illorum 
est  praeter  naturam  candidus,  oculi  praeter  naturam  rubri. 
Dixerimus,  autem,  potestatem  sive  vim  medicatricem  animali 
inesse,  quae  potestatibus  physicis  ab  externo  semper  oppug¬ 
net  ;  coelum  vero  in  istis  locis  functionibus  vitae  sanis 
inimicum,  illos  mortales  infelices  videtur  primo  reddere  mi¬ 
nus  capaces  effectus  intemperiei  resistendi,  actionemque 
aliquam  morbidam  functionum  animalium  vel  vitalium  indu- 

eere,  ac  deinde  istos  effectus  proprie  physicos  intemperiei 
facilius  augere  et  juvare. 


(E.) 

Hujusmodi  sunt  Moschus,  Cervus,  Camelopardalis,  Anti- 
lope,  Capra. 

Moschus  moschiferus  (  Tibet  musk)  idem  quod  in  sermone 
Tatarico  Yak  appellatur,  regionem  centralem,  montanam- 
que  Asiae  incolit ;  nec  unquam,  quod  scio,  in  regiones  humi¬ 
liores  vel  campestres  descendit.  Vide  Transaet.  of  Asiatic 
Society ,  vol.  ii. 

Camelopardalis  giraffa  (giraffe)  in  lingua  Arabum  Jaraffe, 
loca  excelsiora  illius  regionis  plerumque  transcurrit.  An- 
tilope  gazella  ( bezoar  antelope ),  gazel  Persis  et  Arapsi,  sem- 
per  collibus  montibusque  reperitur. 

Antilope  rupicapra  ( chamois )  in  Alpibus  Sabaudiae,  Vale- 
siae,  Helvetiae,  Rhaetiae,  Noricae,  Carpathiae,  Graeciae, 
&c.  Pyrenaei,  Caucasi,  Tauri  degit.  Cervus  capreolus  ( roe * 
buch)  in  montibus  hujus  insulae  celsioribus  habitat,  in  loca 
campestria  nunquam  descendens.  Cervus  tarandos  (rem 
deer)  nescio  an  ob  altitudinem  frigusne  loca  ista  colat:  sed 
constat  eum  in  temporibus  antiquioribus  saltum  Pyrenaeum, 
-hodie  autem  montes  Lapponiae  et  Scandinaviae  incolere. 
Nuper  Alexander  ab  Humboldt  clarissimus  peregrina¬ 
tor  et  philosophus  nos  certiores  facit,  Ovem  ammonem 
(Gallis  mouflon  vel  musimon)  in  altioribus  Cordilleris  obvium 
venire.  Essai  sur  V  E sp  agne  Nonvelle. 

(F.) 

Omnium  reliquiarum  fossilium,  quae  frequentissimae  et 
numerosissimae  veneunt  obviae,  sunt  ejus  familiae  a  Cuvie- 
rio  Pachydermata  dictae.  Qui  hujusce  rei  verum  exqui¬ 
rere  velit,  adeat  Annales  du  Museum,  d’ Histoire  Naturelle , 
tom.  vii.  et  in  eo  libro,  fasciculos  Cuvierii.  Item,  Essay 

07i  the  Theory  of  the  Earth ,  praesertim  notam  in  illo  libro 
(K.) 


48 


APPENDIX. 


(G.) 

Hujusmodi  sunt  Monodon  monoceros  ( narfvoal  or  mii- 
com)  in  oceano  Americae  et  Europae  septentrionali  occur¬ 
rens.  Balaena  mysticetus  ( common  Greenlancl  xvhale )  ma¬ 
ria  sideri  arctoi  subjecta  habitans.  Hanc  balaenam  Euro¬ 
paei,  et  maxime  omnium  Britanni  ad  captandam,  quotannis 
classes  ingentes  emittunt;  atque  adipis  ejus  oleum,  mate¬ 
riem  commercii  commodique  socialis  haud  aspernandam 
praebet,  et  noctes  tardas  tenebrasque  brumales  fallit.  Ba¬ 
laena  physalus  ( Jin-Jish ),  Physeter  macrocephalus  (Gallis 
Cachelot ,  vohite  xuliale) ,  a  Linnaeo  cl.  in  oceano  Europaeo, 
et  alia  varietas  in  freto  Davis  habitare  dicitur ;  sin  fidem 
Humboldtio  adhibeamus,  hoc  animal  ingens  raro  alias  nisi 
in  mari  immenso  et  altissimo  oras  Californiae  et  Americae 
Occidentalis  perfluenti  invenitur.  Americo-Hispanis  usu 
venit  eam  balaenam  captare,  potissimum  ob  spermaceti  quod 
nuncupatur,  rem  cum  commercii  tum  materiae  medicae 
pretiosam.  Delphinus  phocaena  ( porpesse )  satis  frequens  in 
maribus  nostrae  insulae  circumfusis. 

Hujusmodi  quoque  sunt  animalia  Amphibia  a  CuviERro 
nuncupata,  Linnaeo  autem  inter  Bruta  relata,  nempe  Tri- 
checus,  et  inter  Feras  nempe  Phocae.  Trichecus  rosmarus 
( morse  or  walruss,  i.  e.  Russian  vohale)  in  maribus  regiones 
arcticas  Europaeae  et  Asiae  circumfusis,  praesertim  sub  os¬ 
tiis  fluminum  magnorum  degit ;  captatur,  nisi  fallar,  ob  pin¬ 
guedinem  a  Russis.  Non  autem  audio  Trichecum  dugong 
( Indian  ivalruss )  pinguedine  adeo  abundare,  et  causa  in 
aprico  videtur,  nempe  quod  maria  et  flumina  Indiae  non¬ 
nihil  calidiora  quam  quae  septentrionibus  subjiciuntur. 
Phoca  vitulina  \seal)  plerumque  in  oceano  septentrionali 
degit,  et  haud  paulum  saginatur.  Phocae  barbatae  ( sea  calf) 
circa  Scotiam,  Islandiam,  et  Greenlandiam  degentis,  cutis 
est  admodum  densa  et  adiposa. 


finis. 


